Yul Brynner

Yul Brynner (russ’sch: Юл Бриннер, egentlich Juli Borissowitsch Brinner; * 11. Juli 1920Indrag Yul Brynner, SSN 108-18-2984, in’n Social Security Death Index in Wladiwostok, Russland; † 10. Oktober 1985 in New York City) weer en US-amerikaansch-Swiezer Schauspeler, Singer un Gitarrspeler. De Dorsteller mit sien Kahlkoop tell in de 1950er Johren to de Hollywood-Stars, de an leevsten sehn weern. Sien bekannteste Rull weer as orientaalschen König in The King and I, de he in’n Film as ok in’t Theater speelt hett.

 Leven 
Yul Brynner weer de Söhn vun den Swiezer-mongoolschen Utfinner un Swiezer Konsul in Russland Boris Brynner un de russ’schen Doktersdochter Marussia Blagowidowa. He harr dat Börgerrecht vun de Swiezer Gemeen Möriken-Wildegg, Aargau. Af un an hett he sik sülvst Taidje Khan nöömt vun wegen sien mongoolsch Afkunft. En vun sien Öllern stamm na sien egen Utkunft vun de Roma af. Brynner weer Ehrenpräsident vun de International Romani Union un hett sik in de 1970er Johren sülvst insett, bi’t Bestreven vun de Roma, sik internatschonal tosamentosluten un internatschonal acht to warrn.Donald Kenrick, Grattan Puxon: Sinti und Roma. Die Vernichtung eines Volkes im NS-Staat; Göttingen 1981, S. 155. 

As sien Vadder in de 1930er Johren de Familie verlaten harr, is de Moder mit em toeerst na China togen un later denn na Paris, woneem he en Eliteinternat besöcht hett. Man, he weer bald rutsmeten. In de folgen Johren hett Yul Brynner sik as en Artist bi’n Zirkus, as Liddmaat vun’t Taterorchester un Singer dörslahn. Sien munkelig-trurige Stimm weer 1956 in Anastasia to bewunnern. Vun 1940 an leev Brynner in de USA. He is de Patenonkel to de franzööschen Schauspelersche Charlotte Gainsbourg un to de Schrieversche Nathalie Rheims.

De dunntomalen noch nich bekannte Brynner hett an’n Broadway fief Johr lang de Titelrull in’t Musical The King and I speelt, woför he sik egens den Kopp kahl raseeren laten hett.kiek: Hill, Tim: Filmstars. Parragon 2006, ISBN 1-4054-7888-8 De Glatzkopp is dorna sien Markenteken worrn.

Sien schönsten Rullen hett he in de 1950er Johren speelt, as t. B. den geheemnisvullen, orientaalschen König in The King and I, den Pharao Ramses in The Ten Commandments un den heldenhaften, aver doch ok geheemnisvullen Chris in den Westernkultfilm The Magnificent Seven.

Dat he sik in de 1970er und 1980er Johren apentlich in de Romani Union stark maakt hett, hett dormols den Egenweertsinn vun de Roma vöranbrocht, de sik in de Tiet to’n eersten mol to politische Organisatschonen tosamenfunnen hebbt. Ut den Grund is Brynner in jemehr Organisatschonen to’n Ehrenliddmaat makkt worrn.

Brynner is 1985 dood bleven vun wegen dat he an Lungenkrebs krank weer. He harr sik vörher lange Tiet in Langenhogen bi Hannober behanneln laten. Kort vör sien Dood hett he in en Warffilm gegen dat Smöken mitwirkt un hett de Yul-Brynner-Foundation in’t Leven ropen – en Stiftung gegen dat Smöken, de dat ok vundaag noch gifft.

He hett to Leevtieten ok en Schallplatt mit russ’sche Volksleder rutbröcht, de he as Gitarrspeler un Singer tohopen mit Serge Camps inspeelt hett.

 Filmografie (Utwahl) 
 Johr TitelSynchroonsnacker 1949 Port of New Yorkdt.: Rauschgiftbrigade Sigmar Solbach 1956 The King and Idt.: Der König und ich Klaus Miedel 1956 Anastasia Klaus Miedel 1956 The Ten Commandmentsdt.: Die zehn Gebote Klaus Miedel 1958 The Brothers Karamazovdt.: Die Brüder Karamasov Hans-Dieter Zeidler 1958 The Buccaneerdt.: König der Freibeuter Klaus Miedel 1959 The Journeydt.: Die Reise Ivan Desny 1959 The Sound and the Furydt.: Fluch des Südens Klaus Miedel 1959 Solomon and Shebadt.: Salomon und die Königin von Saba Klaus Miedel 1960 Once More, with Feeling!dt.: Noch einmal mit Gefühl Klaus Miedel 1960 The Magnificent Sevendt.: Die glorreichen Sieben Heinz Giese 1962 Escape from Zahraindt.: Flucht aus Zahrain Klaus Miedel 1962 Taras Bulba Heinz Giese 1963 Kings of the Sundt.: Könige der Sonne Klaus Miedel 1964 Flight from Ashiyadt.: Wir warten in Ashiya Klaus Miedel 1964 Invitation to a Gunfighterdt.: Treffpunkt für zwei Pistolen Klaus Miedel 1965 Morituri Klaus Miedel 1966 Cast a Giant Shadowdt.: Der Schatten des Giganten Gernot Duda 1966 Poppies Are Also Flowersdt.: Mohn ist auch eine Blume Rolf Boysen 1966 Return of the Sevendt.: Die Rückkehr der glorreichen Sieben Heinz Giese 1967 Triple Crossdt.: Spion zwischen zwei Fronten Heinz Giese 1967 The Double Mandt.: Der doppelte Mann Martin Hirthe 1967 The Long Dueldt.: Der Kampf Helmo Kindermann 1968 Villa Ridesdt.: Pancho Villa reitet Claus Biederstaedt 1969 The Madwoman of Chaillotdt.: Die Irre von Chaillot Martin Hirthe 1969 The File of the Golden Goosedt.: Die Spur führt nach Soho Heinz Petruo  1969 Bitka na Neretvidt.: Die Schlacht an der Neretva Klaus Miedel 1971 Indio Black, sai che ti dico: Sei un gran figlio di...dt.: Adios Sabata Heinz Petruo  1971 The Light at the Edge of the Worlddt.: Das Licht am Ende der Welt Martin Hirthe  1971 Romance of a Horsethiefdt.: Ein Kerl zum Pferdestehlen Wolfgang Kieling 1971 Catlowdt.: Leben ums Verrecken – Catlow Rolf Schult 1972 Fuzzdt.: Auf leisen Sohlen kommt der Tod Heinz Petruo 1972 Anna and the King, Feernsehreegdt.: Anna und der König von Siam Hermann Ebeling 1973 Westworld Jochen Schröder 1973 Le Serpentdt.: Die Schlange Horst Niendorf 1975 The Ultimate Warriordt.: Krieger der Apokalypse   1976 Con la rabbia agli occhidt.: Höllenhunde bellen zum Gebet Arnold Marquis 1976 Futureworld  

 Utteken 
Yul Brynner is för sien Filmwarken mit dree Filmpriesen uttekent worrn un weer för wietere twee nomineert:
 1956: den NBR Award in de Kategorie Best Hööftdorsteller för The King and I
 1957: den Oscar in de Kategorie Best Hööftdorsteller för The King and I
 1957: nomineert för den Golden Globe in de Kategorie Best Hööftdorsteller – Kummedie oder Musical för The King and I
 1961: nomineert för den Golden Laurel in de Kategorien Beste Action-Dorstellen in The Magnificent Seven un männlich Topstar. 
 en Steern op’n Walk of Fame – wanneer he den kregen hett is nich nau bekannt.

 Borns 

 Weblenken 

 Websteed vun de Yul-Brynner-Foundation

Kategorie:Mann
Kategorie:Börger von de USA
Kategorie:Schauspeler
Kategorie:Singer
Kategorie:Engelsch
Kategorie:Boren 1920
Kategorie:Storven 1985